Arxiu de la categoria: Cronodisrupció\nI ara en Gandia, parlem de llums sostenibles\nPublicat el 18 de setembre de 2015\nAvui divendres parlem d’una contaminació no massa valorada, la contaminació lumínica. Costa diners, afecta els ecosistemes terrestres i marins i provoca cronodisrupció en humans. És a dir, els últims estudis confirmen que també afecta la salud humana. Posar llum en excés i amb colors inadequats té importància.\nSi esteu per la Safor, i més lluny també, esteu invitats.\nPublicat dins de Cel fosc i etiquetada amb Cronodisrupció, Enllumenat, Parc Natural, Xerrada | Deixa un comentari\nContaminación lumínica: Unha nova fronteira\nPublicat el 10 de setembre de 2015\nLa contaminació lumínica és un problema que s’ha d’afrontar des de molts fronts alhora. Aquesta vessant multidisciplinar del problema de l’enllumenament excessiu, a deshora i amb colors inadequats és la que va propiciar la creació de la Xarxa Espanyola de Contaminació Lumínica (REECL) ara ja fa tres anys, en la que diversos grups d’investigació d’arreu de l’estat ens coordinem i col·laborem per estudiar la pol·lució lumínica i els seus efectes.\nEn el marc de la Universidade de Verán de la Universidade de Santiago de Compostela, els dies 2, 3 i 4 de Setembre de 2015 es van celebrar les Jornades sobre Contaminació Lumínica CONTAMINACIÓN LUMÍNICA: UNHA NOVA FRONTEIRA organitzades per Salvador X. Bará i Josefina F. Ling. Aque stes jornades s’emmarquen dins dels actes de l’Any Internacional de la Llum que s’han estant realitzant al llarg de l’any en la Universidade de Santiago de Compostela. A més a més de contribuir a les jornades amb diverses ponències també vam aprofitar per mantindre la II Reunión Científica de la Red Española de Estudios sobre Contaminación Lumínica (REECL). La primera Reunió Científica es va celebrar l’any passat al Montsec.\nL’objectiu d’aquestes Jornades realitzades a la Facultade de Óptica e Optometría va ser oferir un espai d’encontre i de formació multidisciplinar sobre el problema de la Contaminació Lumínica, una nova frontera del coneixement amb repercussions directes sobre les decisions públiques en matèria d’il·luminació sostenible.\nEls nous sistemes d’enllumenat públic estan substituint les tradicionals làmpades de sodi d’alta pressió que tenim als nostres carrers. Els Leds s’estan imposant a tot arreu només per l’estalvi econòmic que suposen en la factura de la llum. I la pregunta pertinent és aquesta: És suficient aquesta raó? O cal mirar els pro i els contres abans? Cal reduir l’emissió de CO2 a qualsevol preu (mediambiental)?\nSi bé aquest estalvi es interessant per a les economies malmeses dels ajuntaments, la instal·lació de Leds de llum blanca per a enllumenat vial s’està fent sense cap informe d’impacte ambiental, ni tan sols es planteja si tindrà afectacions. En les jornades de Santiago parlarem del tema, i de com la llum blanca, amb una forta component blava, té uns efectes comprovats sobre les ecosistemes terrestres i marins i, encara més, té una incidència directa sobre la inhibició sobre la producció de melatonina en humans.\nSi ja està clar que la llum de sodi groga als carrers té els dies comptat, caldria estudiar si es pot il·luminar utilitzant la nova tecnologia Led amb la mínima afecció possible.\nEl Led PC Ambre és el més adequat per a zones de protecció mediambiental o astronòmica com els que s’han instal·lat a l’illa de la Palma a Canàries. També es poden instal·lar a ciutats si es pretén conservar el color tradicional groc dels carrers. El seu espectre d’emissió no té pràcticament cap emissió en la zona del blau i, per tant, és el menys nociu per als ecosistemes nocturns i, per suposat, per als humans.\nLa majoria dels ajuntaments, però, ja ha optat per abandonar el càlid color groc dels carrers i vestir les ciutats de blanc. Generalment s’instal·len Leds blancs freds, amb una forta component blava, altament nociu, en el seu espectre d’emissió. Aquest pic blau es pot minimitzar utilitzant Leds de temperatura de color molt baixa, de 3000K o millor 2700 K o inferior, normalment anomenats Leds càlids.\nEspectre d’un led blanc fred amb una forta emissió en la zona del blau\nPerò en Santiago es parlà també de les formes de mesura de la contaminació lumínica. Com a científic no ens serveix dir que “em sembla que hi ha molta llum” sinó que hem de ser capaços de “mesurar i dir quanta llum tenim”. Sense dades concretes no podem previndre ni solucionar problemes. Per això, a banda de presentar dades en xarxes com la Rede galega do Brillo do ceo nocturno o la xarxa promoguda per la REECL, s’hi presentaren diversos dispositius per mesurar la contaminació lumínica des de terra o des de l’espai amb les imatges nocturnes des de l’espai amb el projecte Cities at night.\nAlgunes zones del planeta conserven encara la bellesa natural del cel estrellat i han de ser preservades. El municipi de A Veiga y Trevinca a Galicia ha obtingut la certificació Starlight, que l’avala com a destí turístic astronòmic. Els seus impulsors Óscar Blanco i Pablo Canedo ens explicaren la bellesa del lloc i com la climatologia (és una de les zones amb menor pluviometria de Galícia), l’altitud d’A Veiga i la foscor del cel van ser els condicionants perfectes.\nMés prop de casa, Susana Malón ens contà els seus treballs sobre l’enllumenament d’Aras de los Olmos (els Serrans) per aconseguir una altra destinació StarLight. Cal recordar que tot l’Alt Túria valencià està en la zona d’afectació del gran telescopi instal·lat al Pico del Buitre a la Serra de Javalambre. A més a més en Aras es troben els telescopis de l’Observatori Astronòmic de la Universitat de València i els telescopis de l’Associació Valenciana d’Astronomia. Susana ha fet un gran treball per aconseguir una il·luminació sostenible i sense afectació a l’astronomia.\nEl nostre grup Salvem la nit presentà dues ponències, una de la didàctica de la contaminació lumínica a partir de la nostra experiència en Expociència 2015 i una altra sobre els metalls tòxics presents en els dispositius d’enllumenat.\nL’últim dia les Jornades es desplaçarem a Vigo, a Centro de Visitantes del Parque Nacional Marítimo-Terrestre das Illas Atlánticas de Galicia. Després d’una visita i explicació per part del seu director José Antonio Fernández Bouzas de la qualitat del cel nocturn en les Illes que formen el parc , ens tocà explicar en la ponència que tancava les Jornades els efectes de la contaminació lumínica sobre els ecosistemes terrestres i marins. Les Jornades foren clausurades per la directora general de Conservación da Natureza, Verónica Tellado (Nota de la Consellería de Medio Ambiente)\nUnes Jornades que han servit per aprofundir en un tema candent i del qual la gent no n’és totalment conscient. Ha de quedar clar que la contaminació lumínica no és un problema d’estalvi energètic. Els nous Leds també contaminen. Per això cal que s’utilitzen els que menor incidència tinguen sobre la vida silvestre i sobre la salut humana.\nFullet en gallec: Contaminación lumínica: Unha nova fronteira\nFullet en castellà: Contaminación lumínica: una nueva frontera\n1.- Enric Marco en la conferència Efectes mediambientals de la contaminació lumínica. Vigo, 4 de setembre 2015.\n2.- Visita a l’Observatorio Astronòmic Ramón María Aller.\n3.- Angel Morales ens parla de les bombes químiques de l’enllumenat públic. Santiago, 3 de setembre 2015.\n4.- Trevinca, de la web de la Federació Gallega d’Astronomia i Radioastronomia.\n5.- Acte de coenda a Vigo amb Salva Bará, Verónica Tellado i Jaime Zamorano.\nPublicat dins de Cel fosc i etiquetada amb Congrés, Cronodisrupció, Galicia, LED, Parc Natural, Xerrada | Deixa un comentari\nSalvem la nit a Expociència 2015\nPublicat el 4 de juny de 2015\nDissabte passat el nostre grup de treball Salvem la nit participà en Expociència 2015, una trobada entre investigadors de la Universitat de València i la societat i tota una festa per a passar-ho bé amb la ciència, la tecnologia i la innovació com a recursos.\nEn la seua setena edició, presentada sota l’eslògan “Que la ciència t’il·lumine”, Expociència va commemorar l’Any Internacional de la Llum. A tot arreu del món s’han celebrat múltiples activitats per donar a conéixer com ha canviat la societat humana des que control·lem, o ho intentem, la t ecnologia de la llum.\nNosaltres, però, pensem que massa vegades aquest ús de la llum se’ns ha anat de les mans. Sabem il·luminar la nostra vida, és cert, però ho fem en excés. L’Any Internacional de la Llum també s’ha preocupat d’aquest problema.\nFa uns mesos, l’organització d’Expociència convidà el nostre grup de treball sobre contaminació lumínica a participar en la jornada de portes obertes de la ciència que es fa cada any a la Universitat de València l’últim dissabte de mes de maig.\nEn el nostre estand anomenat Enllumenar bé per viure millor. Contaminació lumínica, es podien trobar diverses activitats dirigides a xiquets i adults per a conscienciar-los sobre el problema de la contaminació lumínica causada per la deficient il·luminació dels llums dels carrers del nostre país.\nLa contaminació lumínica és un problema de conscienciació. Per saber el que cal fer cal conéixer el que es fa malament actualment. Per això les persones que entraven al nostre estand es trobaven primerament una taula amb lluminàries i diversos tipus de llums de carrer. Allí, al costat de làmpades que fan una llum blanca molt intensa: LEDs blancs, llums d’halogenurs metàl·lics i també llums contaminants de vapor de mercuri, podiem veure les usuals làmpades de sodi d’alta pressió de llum groga. Cadascuna de les làmpades venia amb el seu espectre (en colors) per mostrar la quantitat de llum blava que emeten, molta en el cas de les llums blanques i ben poca en les de sodi. Està ben demostrat que la llum blava té efectes molt nocius per a la vida silvestre i per a la salut humana com podeu llegir en aquest article que vaig escriure fa uns mesos.\nPensem que la il·luminació dels carrers amb llum de vapor de sodi d’alta pressió groga té encara molt de recorregut, però som conscients que la il·luminació dels carrers acabarà sent tota amb LED. Però això no vol dir que hem d’acceptar sense protesta que ens posen LEDs de llum blanca al carrer. Ja existeix en la industria tecnologia LED sense (o amb molt poc) component blau en el seu espectre i, per tant, amb un impacte molt petit sobre el medi ambient. Així, l’empresa IgniaLight ens deixà amablement una lluminària LEDs de color ambre que va despertar l’interés del públic.\nPer explicar la xarxa de detectors de contaminació lumínica que anem posant per tot el territori, mostràrem un dels nostres dispositius SQM LU prenent mesures automàtiques en la sala.\nPerò l’activitat que més interés va causar va ser la caixa de simulació de contaminació lumínica. A dintre d’una caixa gran, un petit poble era il·luminat amb diversos tipus de llums per mostrar si desapareixen o no les estrelles. Els xiquets que s’hi acostaven quedaven encisats.\nI per acabar, sublimant gel sec dins d’una caixa transparent, simulàrem una atmosfera densa en la qual es veia clarament com la llum blanca es dispersa molt més que la groga, i per tant, és molt més contaminant. Cal reconéixer que l’ús didàctic del diòxid de carboni congelat és infinit.\nVídeo d’Expociència 2015: Que la ciència t’il·lumine.\n1.- En una atmosfera densa es veu clarament que, a la mateixa potència, la llum blanca es dispersa més que la groga. Roger Mira.\n2.- Diversos tipus de llums de carrers, blancs a la dreta, grocs a l’esquerra. Enric Marco.\n3.- Lluminària LEDs de color ambre que va despertar l’interés del públic. Enric Marco.\n4.- Tractant de posar un LED blanc en una lluminària de carrer, per canvi directe. El que no s’hauria de fer. Enric Marco.\n5.- Conscienciant els xiquets amb la caixa simulació de contaminació lumínica. Roger Mira.\nPublicat dins de Cel fosc i etiquetada amb Cronodisrupció, Gel sec, Insectes | Deixa un comentari\nEl costat fosc de la llum a Gandia\nPublicat el 18 d'abril de 2015\nDijous passat parlàrem dels problemes de la contaminació lumínica a la seu de l’Agrupació Astronòmica de la Safor, a la ciutat de Gandia, dins del cicle de conferències Dijous Astronomia.\nLa nostra xarrada, El costat fosc de la llum, començà parlant sobre l’aspecte econòmic de l’excés de l’enllumenament i com la planificació, el disseny i la correcta instal·lació dels fanals als carrers són fonamentals per l’estalvi econòmic, molt més que el simple canvi dels tipus de làmpades.\nPer poder comprendre el problema, es va comentar l’espectre dels tipus de làmpades més usats per a l’enllumenament dels carrers. Mentre que la llum de sodi de color groc dels fanals no sembla tindre incidències medioambientals, els LEDs de color BLANC si que semblen tindre efectes nocius en els ecosistemes ja que la seua llum presenta un fort pic d’emissió en la zona blava de l’espectre.\nEls efectes de la contaminació lumínica sobre el medi ambient i els ecosistemes són objectes d’estudi per molts investigadors. El grup d’animals més afectat són els insectes, ja que hi ha més d’un milió d’espècies i a més és a la base de l’alimentació d’altres animals predadors. La irrupció descontrolada de llums nocturns en el medi natural divideix poblacions d’insectes, causa la seua mortalitat i afecta, per tant als consumidors secundaris.\nPerò l’aspecte que més interessà l’audiència va ser la incidència de la llum blava i de la component blava de la llum blanca sobre el sistema circadià dels humans. L’exposició nocturna a aquest tipus de llum inhibeix la producció de l’hormona melatonina i causa, nombrosos problemes de salut ja que la melatonina participa en la regulació d’una gran varietat de processos cel·lulars, neuroendocrins i neurofisiològics.\nMés de 40 persones estigueren atentes a les nostres explicacions i en la roda de preguntes la gent s’interessà sobre quin és el millor tipus d’enllumenat interior i sobre els LEDs de llum blanca que l’ajuntament de Gandia ha instal·lat fa poc als carrers.\nFotos: del Facebook de l’Agrupació Astronòmica de la Safor i de Roger Mira. Amb permís.\nPublicat dins de Cel fosc i etiquetada amb AAS, Cronodisrupció, Insectes, LED, Xerrada | Deixa un comentari\nTots plens de llum, buscant la nit\nEnguany és l’Any de la Llum. Aquest fet ens dóna l’oportunitat d’aprofundir en la divulgació de l’ús racional de la llum als carrer, tant des del punt de vista econòmic com ambiental i de salut.\nDimecres passat, 4 de març, vam ser convidat a parlar de les nostres recerques en el tema de la contaminació lumínica a l’Espai Ciència coordinat pel professor de Bioquímica Juli Peretó, dins de les activitats de l’edifici cultural Octubre, Centre de Cultura Contemporània de València. Amb la nostra xarrada començava el cicle de conferències Tots plens de nit, buscant la llum, dedicat a l’Any de la Llum que enguany se celebra a tot el món.\nLa nostra xerrada: La cara fosca de la llum: conseqüències per a la salut i el medi ambient va ser presentada per Fernando Sapiña. Ángel Morales, Joaquim Baixeras i Enric Marco, un rere l’altre anàrem desgranant els problemes d’un enllumenament irracional de les nostres ciutats.\nEnric Marco començà fixant les claus del problema, que s’entén per contaminació lumínica, quins colors de la llum l’afecten més, de quina manera la pol·lució causada per l’excés de llum no només té efectes locals sinó que afecta a paratges impol·luts a grans distàncies. Joaquim Baixeras explicà els efectes sobre el medi ambient. El grup animal més afectat és el dels insectes en ser molts sensibles a la llum blava. A més a més, en estar en la base de la cadena tròfica, la seua mortaldat afecta a d’altres animals. En una clara exposició en termes energètics comentà el que costa obtindre una papallona i com l’encesa d’un sol llum en una zona natural pot malmetre la inversió energètica realitzada. Acabà la seua part parlant dels efectes de l’excés de llum sobre la salut humana amb la inhibició de la producció de melatonina. Finalment Ángel Morales parlà de les bombes químiques de la il·luminació, de com la nova tecnologia LED no és tan eficient ni ecològica com ens la volen vendre.\nFoto: Enric Marco, Joaquim Baixeras i Ángel Morales presentats per Fernando Sapiña. De @JuliPereto\nNota: El títol de l’apunt no és cap error. El nom del cicle és: Tots plens de nit, buscant la llum però realment nosaltres busquen la nit entre tanta llum…\nPublicat dins de Cel fosc i etiquetada amb Cronodisrupció, Insectes, LED, Parc Natural, Xerrada | Deixa un comentari\nTots plens de nit al Centre Octubre de València\nDimecres 4 de març a les 19 h parlaré del costat fosc de la llum al Centre Octubre de València juntament amb els companys Ángel Morales i Joaquim Baixeras. Esteu invitats a la sessió. Per parlar de tot el que volieu saber dels LEDs i que no t’atrevieu a preguntar. Demà, ens ho preguntes…\nEl costat fosc de la llum: conseqüències de la contaminació lumínica per a l’ambient i la salut\nPer Joaquim Baixeras, Ángel Morales Rubio i Enric Marco\nGrup de treball per a l’estudi de la contaminació lumínica. Universitat de València\nL’enllumenament públic nocturn ha permés que la vida dels humans no es reduesca només a les hores de llum natural. Tanmateix el seu abús ha generat un nou tipus de contaminació que ens furta un bé que sempre havíem posseït: el cel estrellat.\nEls primers afectats foren els astrònoms, que no podien accedir fàcilment al seu objecte d’estudi. Però ben aviat els biòlegs s’adonaren que la irrupció descontrolada de llum artificial en el medi natural causa un gran efecte negatiu sobre la vida silvestre. Finalment, la recent introducció de la tecnologia LED de llum blanca en l’enllumenat públic, amb una forta contribució de llum blava, inhibeix la producció de melatonina, l’hormona reguladora dels cicles circadians, i com a conseqüència, també afecta la salut humana.\nLa contaminació lumínica és un clar exemple de com un gran avanç de la tecnologia humana pot tornar-se contra nosaltres si no hi posem mecanismes de control.\nPrograma complet del cicle Tots plens de nit, buscant la llum de l’Espai Ciència del Centre Octubre de València.\nPublicat dins de Cel fosc i etiquetada amb Cronodisrupció, LED, Xerrada | Deixa un comentari\nAl Montsec parlem de la llum que ens ofega\nPublicat el 6 de desembre de 2014\nFa uns dies presentàrem les activitats del nostre grup d’investigació sobre contaminació lumínica de la Universitat de València a la primera Reunió Científica de la Red Española de Estudios sobre la Contaminación Lumínica (REECL).\nContar el que fem als companys de tot l’estat que fan coses similars o complementaries és una sana costum. Parlàrem dels punts permanents i fixos de mesura que tenim instal·lats en tot el territori, dels milers de quilòmetres recorreguts pels camins i carreteres valencianes, de les desenes de xerrades de conscienciació realitzades pels pobles, de l’exagerada contaminació lumínica de la ciutat de València i de la foscor de la comarca dels Serrans. I sobretot de la ingent feina que queda per fer en un territori tan gran com el valencià.\nEl lloc on es va fer el congrés organitzat pel PAM, és la serra del Montsec, un dels indrets més foscos de Catalunya i on fa tres anys presentàrem els nostres primers treballs sobre la contaminació lumínica al Parc Natural del Túria, situat a l’entorn de la ciutat de València.\nLa REECL és la nostra xarxa acadèmica estatal, organitzada amb l’objectiu de facilitar l’intercanvi d’experiències, donar resposta a necessitats de formació i contribuir a estructurar l’espai d’investigació estatal sobre contaminació lumínica.\nL’encontre del Montsec estava dirigit preferentment a personal investigador, tant consolidat com en formació, pertanyent als grups que integren la xarxa. També van participar com a invitats persones pertanyents a altres Organismes Públics de Recerca i identitats d’iniciativa social com ara Cel Fosc, associació contra la contaminació lumínica.\n1.- La nostra intervenció a la reunió científica\n2.- La foto de grup a l’entrada del Parc Astronòmic del Montsec.\nPublicat dins de Cel fosc i etiquetada amb Cronodisrupció, Insectes, LED, Xerrada | Deixa un comentari\nEcos del Cosmos: La contaminació lumínica\nPublicat el 17 d'octubre de 2014\nTot ens quedem meravellats quan una nit, perduts per l’interior del País Valencià o pels poblets del Pirineu, alcem el cap i observem la bellesa de la Via Làctia creuant el cel, els milers d’estels que omplin la volta celeste.\nI això ens passa perquè ja fa dècades que el cel de les nostres ciutats ha perdut l’encant del firmament, perquè l’urbanisme desfermat i sense control ens l’ha furtat. Avui parlarem d’aquest problema, la contaminació lumínica, i com resoldre’l amb diversos experts que ens acompanyen.\nPodcasdt, Ecos del Cosmos, 17 d’octubre 2014\nComencem la nova temporada del programa entrevistant Ángel Morales, expert en contaminació lumínica de la Universitat de València. Parlem dels reptes i riscos d’aquest problema. I, a més, les nostres seccions habituals: actualitat astronòmica, el cel a simple vista, el concepte i l’astroconcurs.\nLàmpares a València. AMR.\nPublicat dins de Cel fosc, General i etiquetada amb Cronodisrupció, Insectes, LED, Parc Natural | Deixa un comentari\nNobel de Física 2014, un premi enverinat\nPublicat el 7 d'octubre de 2014\nJa tenim el Nobel de Física d’enguany anunciat i aquest any amb polèmica.\nL’Acadèmia Real Sueca de Ciències ha decidit atorgar el premi als investigadors japonesos Isamu Akasaki, Hiroshi Amano, i al nord-americà, encara que d’origen japonés, Shuji Nakamura per haver inventat, com diu la nota de premsa del Comité Nobel, una font de llum eficient energèticament i mediambientalment amigable: el LED de llum blava.\nCom continua dient, la nota: En el esperit d’Alfred Nobel, el premi reconeix un invent d’un gran benefici per a la humanitat. Amb l’ús dels LEDs blaus, va ser possible crear la llum blanca. Amb l’arribada de les làmpades de llum blanca tenim ara una alternativa més duradora i més eficient a les velles fonts de llum. Des d’ací la meua enhorabona als guanyadors del Nobel de Física. És un bon invent que mereixia el premi i que ha permés un altre ús de la il·luminació.\nPerò com passa moltes vegades en ciència, els resultats aconseguits no s’apliquen correctament i així és com els LEDs de llum blanca s’estan generalitzant per a il·luminació exterior. En aquest sentit, cal remarcar que en tota la nota de premsa no es fa referència als efectes nocius de l’invent. Les societats de lluita contra la contaminació lumínica (IDA, Cel Fosc, etc…) i els grups d’investigació en cronobiologia no estan, a hores d’ara, massa contents en la forma de vendre el guardó, perquè no s’ha considerat la cara fosca de la llum. Ja que de mediambientalment amigable no en té res. Al meu bloc podeu trobar multitud d’apunts en què explique com la llum blanca dels LEDs té incidència en els animals nocturns i en la salut humana a causa de l’intens pic d’emissió en la zona del blau (veieu gràfic). Podeu llegir aquest o aquest apunt, però sobretot el nostre Informe sobre la LEDs blancs per a la Universitat de València. A més a més, una ràpida cerca per la xarxa troba perles com aquesta, The Mixed Blessing of Phosphor-Based White LEDs: que, entre altres coses, comenta:\nAbraham Haim, director del Centre Israelí d’Estudis Interdisciplinaris en Cronobiologia, no portarà a sa casa LEDs blancs ni d’altres llums de longitud d’ona curta, per la seua preocupació dels efectes sobre la salut. Per què? La llum blava que emet els LEDs suprimeix la producció de l’hormona melatonina en un grau superior a la d’altres llums visibles emeses a la mateixa intensitat. S’ha demostrat que la supressió de la melatonina provoca la desrupció dels cicles vigilia/son i ha estat relacionada amb un augment del risc de càncer de pit. Haim diu “Les llums modernes que emeten en el rang de 460 nm a 500 nm s’han de considerar “llums dolentes.””\nEls efectes de la llum blanca han estat estudiats sobretot en animals. Aquests mostren una clara correlació entre l’exposició a la llum a la nit i la incidència de càncer. Actualment s’estan fent estudis a tot el món per confirmar-ho en humans. De moment l’Organització Mundial de la Salut ha adoptat una actitud de prudència i diu que “la disrupció circadiana és probablement carcinogènica en humans” També podeu llegir aquest text en anglés.\nPerò les llums blanques tambe afecten els ecosistems nocturns. Així, els insectes nocturns, que són la immensa majoria, són els més afectats. A l’article Light Pollution in Ultraviolet and Visible Spectrum: Effect on Different Visual Perceptions s’estudia l’efecte de diferents tipus de llums sobre el comportament de diferents espècies d’insectes.\nI és que els insectes nocturns tenen un espectre visible diferent dels humans. Veuen els colors des del groc fins a l’ultraviolat. Per això un llum groc és totalment innocu per a ells, ja que no el veuen. Però una llum blanca és molt atractiva per a aquests animals ja que queden atrets de forma irresistible pel color blau (que veuen molt bé) i queden atrapats al voltant de les faroles fins que moren fatigats o depredats per altres animals. Aquests llums blancs, per tant, tenen un efecte xuclador de la biomassa de zones fosques a zones il·luminades i minven recursos als animals que s’alimenten d’ells. Per tant, els llums blancs afecten la biodiversitat reduint el nombre de membres de les diferents espècies animals.\nPerò a banda de tot això, els LEDs tenen el problema que han estat introduïts en l’enllumenat públic només des d’un punt de vista economicista. Cert sector de la indústria d’aquests productes vol vendre els LEDs blancs només com a “làmpades de baix consum” sense tindre en compte que la possibilitat de regulació en potència per a diversos horaris nocturns i situacions és el seu principal avantatge. De moment, i fins que la cosa no millore, la seua eficiència no és major que la de les làmpades tradicionals. (Alejandro Sánchez, 2014).\nAh! I també caldria parlar de la incidència en la contaminació lumínica i el problema del reciclatge dels LEDs al final de la seua vida útil, ja que tenen multitud de metalls pesats, altament tòxics. Però aquest apunt es fa molt llarg i ja en parlaré en una altra ocasió.\nPer tot això no puc estar d’acord amb les meravelles de l’invent que es poden llegir a la nota de premsa del comité Nobel d’avui. La credibilitat dels Nobel està sobrevalorada. Recordeu alguns premis de la Pau, per exemple o de Literatura. Però no esperava que l’ona arribara també al Nobel de Física. Un Nobel per als LEDs blancs a les portes de l’Any Internacional de la Llum. Caldrà continar fent molta pedagogia.\nFigura 1: Els premiats en un dibuix del comité Nobel.\nFigura 2: La llum dels LED de llum blanca consta d’un fort pic, de llum d’ona curta en l’interval de 460 nm (en la zona del blau) i un segon pic d’emissió, més ampli en la part més llarga longitud d’ona de l’espectre . Ben Warfield i George Brainard / Universitat Thomas Jefferson.\nFigura 3: Espectre visible per a humans i insectes. De Insect Vision.\nPublicat dins de Cel fosc i etiquetada amb Cronodisrupció, LED, Nobel | Deixa un comentari\nEls llums que no deixen dormir els astronautes\nM’han dit que el nostre informe sobre l’efecte dels LEDs de llum blanca potser exagera pel que respecta a l’efecte sobre el medi ambient i la salut humana.La contaminació lumínica és una nova contaminació causada pel desarrollisme sense escrúpols i els llums blancs, siga amb LEDs o amb qualsevol altre tipus d’enllumenat, són els llums més nocius de tots.\nEl fet de parlar dels LEDs de llum blanca justament ara és degut a que justament és el tipus d’il·luminació que es vol instal·lar majoritàriament a tots els municipis només per un estalvi econòmic a curt termini.\nCal recordar, però, que els LEDs de llum blanca emeten intensament en la regió lluminosa del blau i, precisament això, és el que els fa tan nocius per al medi ambient. Està ben comprovat, des de fa uns 10 anys, que l’efecte sobre la salut humana és la capacitat de suprimir l’alliberament de melatonina. Això repercuteix en els ritmes circadians i de retruc en la salut (càncer, obesitat, diabetis i malalties cardiovasculars). És, per tant, la pitjor llum que podem tindre durant la nit. De fet s’ha descobert un nou fotoreceptor en la retina, diferent dels cons i bastons, amb la propietat de ser sensible a la llum blava. És el que rep el senyal de la llum i el que avisa el cervell d’estar en alerta durant el dia.\nEls efectes de la llum blava no és un tema menor si fins i tot la NASA va a canviar proximament el sistema d’enllumenat de l’Estació Espacial Internacional per solucionar els problemes d’insomni dels astronautes. En òrbita el cicle dia/nit dura 90 minuts, que és el temps en que la nau fa una volta a la Terra. A més a més els llums de l’Estació sempre estan engegades. És per això que els astronautes només dormen 6 hores i estan cansats, ja que els ritmes circardians resulten molt afectats.\nPer això la NASA va a canviar els 85 fluorescents de la secció nord-americana de la ISS amb LEDs que emeten en diversos colors. En hores de treball el color serà blanc, en períodes d’alerta seran blaus i per poder dormir els LEDs canviaran a colors càlids com el roig.\nPerò on també s’han estudiat els efectes de la llum blanca i dels LEDs blancs és en la fauna i la flora. El primer indret on s’instal·laren LEDs en l’enllumenat públic fou en Hawai i no varen trigar en observar l’increïble mortaldat que això provocava en alguns ocells joves que eren atrets per aquesta mena de llum diürna i que volaven al seu voltant fins a la mort.\nAltre efecte semblant s’ha observat en les tortugues marines que naixen a les platges i que marxen cap als llums blancs dels passejos marins en lloc d’anar cap a la mar.\nEls LEDs no són encara competitius front a les llums de sodi d’alta pressió. Algun dia ho seran, sense dubte, i seria molt important que, al mateix temps, s’evitaren els tons blavosos durant la nit.\nRecull de premsa sobre els nostre Informe sobre els efectes perjudicials dels leds blancs.\nLa iluminación con LED blanco provoca efectos adversos para la salud, ABC, València, 18 desembre 2012.\nLas luces LED blancas contaminan, Levante, 18 desembre 2012.\nAdvierten de los efectos adversos sobre la salud de la iluminación de LED blanco, Las Provincias, 18 desembre 2012.\nLa UV advierte de la contaminación lumínica que producen los leds blancos, Ahora Valencia, 18 desembre 2012.\nLos leds blancos también contaminan, El Mundo, València, 18 desembre 2012.\nCientíficos de la UV cuestionan el alumbrado led que instalan 211 municipios valencianos, Levante, 19 desembre 2012.\nLa UV advierte de la contaminación lumínica que producen los leds blancos, Ahora Benissa, 18 desembre 2012.\nEstudio indica que luces LED blancas aumentan contaminación lumínica, El Financiero, Costa Rica, 18 desembre 2012.\nExpertos de la UV advierten de la contaminación lumínica generada por la iluminación de leds blancos, La Informacion.com, 18 desembre 2012.\nExpertos de la UV advierten de la contaminación lumínica generada por la iluminación de leds blancos, 20 Minutos, 18 desembre 2012\nAdvierten de los efectos adversos sobre la salud humana de la iluminación de LED blanco, Mename, 18 desembre 2012.\nValència instal·larà un enllumenat públic que pot afectar negativament la salut, Vilaweb, 20 desembre 2012.\nInteressant article sobre l’efecte de la llum blanca sobre la salud humana. Fa referència a un estudi de la Universitat de Haifa, Israel.\nEstudio revela luz artificial es peligrosa para la salud, El Jaya, 18 juliol 2012\nImatge: Un prototip del nou equipament LEDs que ajudarà els astronautes a evitar l’insomni a l’Estació Espacial Internacional. Kennedy Space Center.\nPublicat dins de Cel fosc i etiquetada amb Cronodisrupció, LED | Deixa un comentari\nLa Universitat de València adverteix de la contaminació lumínica generada pels leds blancs\nProfessors de quatre departaments de la Universitat de València han elaborat un informe a fi d’advertir de la contaminació lumínica generada per l’enllumenat públic de leds blancs. Els experts destaquen que aquest nou tipus d’il·luminació, el qual implica estalvi energètic, incorporat a alguns municipis valencians, incrementa la pol·lució per llum i genera efectes nocius sobre la biodiversitat, la salut humana i l’observació astronòmica.\nPer aquest motiu, científics i professors proposen que els ajuntaments facen auditories lumíniques per tal de reduir al voltant d’un 60% el consum energètic abans de dur a terme qualsevol actuació de canvi dels llums actuals de sodi de baixa pressió. I, a més, promoguen l’aprovació d’ordenances municipals de protecció del cel nocturn.\nPer la seua banda, el Vicerectorat de Sostenibilitat, Campus i Planificació, el qual dóna suport a aquesta iniciativa promoguda pel Grup de Treball sobre Contaminació Lumínica i la Càtedra de Divulgació de la Ciència UCC+i, posa a disposició de les institucions valencianes l’experiència i el coneixement científic a fi de promoure sistemes d’enllumenat més respectuosos amb el medi ambient. “L’estalvi energètic és una prioritat de la Universitat de València, com es va fixar en el projecte Campus Sostenible que afecta tots els nostres àmbits d’actuació, així, els avanços per reduir el consum d’energia haurien d’implicar una millora global en termes de sostenibilitat”, afirma la vicerectora Clara Martínez.\nLa contaminació lumínica és un greu problema que afecta a tota la societat. És causat per l’excés d’enllumenat públic i per la instal·lació incorrecta dels fanals que llancen part de l’energia lluminosa cap al cel. La llum blanca, com ara la produïda pels leds blancs, es descompon en diversos colors, dels quals el blau és el component essencial. “Per la llei d’espargiment de Rayleigh, la llum de longitud d’ona curta, com és el cas de la blava, es difon més intensament en l’atmosfera que la llum d’altres colors. Així ocorre amb la llum blanca del Sol, en la qual el color blau es dispersa més donant aquesta tonalitat al cel”, explica Enric Marco, investigador del departament d’Astronomia i Astrofísica. “Els llums blancs es veuen a major distància que els d’altres colors més càlids, com ara el roig o el groc, per tant, els leds blancs contribueixen a augmentar la brillantor del cel”, comenta el professor del departament de Química Analítica, Ángel Morales.\nEn detriment de la salut humana\n“Aquesta pol·lució afecta primàriament als astrònoms ja que perden la possibilitat d’estudiar el cel estrelat i han de viatjar centenars de quilòmetres per veure els estels”, apunta Marco. Però també perjudica la salut de les persones, alhora que la fauna i la flora nocturna adaptades a la foscor. La llum, especialment la blanca, durant la nit “redueix dràsticament la producció de melatonina, de manera que els treballs nocturns perllongats en el temps provoquen greus alteracions al son i al metabolisme en general, ja que generen perturbacions que deriven en diferents tipus de patologies”, assevera el catedràtic d’Anatomia i Embriologia Humana de la Facultat de Medicina Francisco Martínez Soriano.\nLa melatonina és una hormona, la concentració de la qual varia segons el cicle dia i nit, de fet, respon a canvis en la il·luminació ambiental. Es produeix a la glàndula pineal i participa en una gran varietat de processos cel·lulars, endocrins i fisiològics, mentre que és fonamental per a la regulació dels ritmes funcionals dels òrgans endocrins i metabòlics. El nivell en sang de melatonina és entre 10 i 20 vegades superiors durant la nit que durant el dia; inicien el seu ascens al capvespre i assoleixen el seu punt més alt entre les 00.00 i les 02.00 hores, quan comença a disminuir fins els nivell més baixos cap a les 10-12 hores. “La melatonina no solament respon a la intensitat de la llum, sinó també a les diverses longituds d’ona”, recorda Martínez Soriano, qui exposa que durant l’última dècada, “nombrosos estudis realitzats en animals i éssers humans sobre els efectes de les diferents longituds d’ona, han posat de manifest que la producció de melatonina es modifica, sobretot amb les més curtes, com seria el cas de les emeses amb leds blancs”. Els nivells de melatonina disminueixen en el plasma, sobretot, en la regió blava de l’espectre, tot depenent del temps de l’exposició i la intensitat.\nAfecció a la biodiversitat\n“La major part dels organismes vius utilitzen la nit per a desenvolupar la seua activitat, ja que la foscor permet escapar de la depredació, la dessecació, la radiació ultraviolada i, en definitiva, mantindre una vida més segura”, argumenta el professor Joaquín Baixeras, de l’Institut Cavanilles de Biodiversitat i Biologia Evolutiva del Parc Científic de la Universitat de València. Els animals han desenvolupat òrgans sensorials que els permeten utilitzar ínfimes quantitats de llum ambiental o complementar les mancances amb el desenvolupament d’alternatives sensorials com ara l’olfacte o el tacte.\nEl cas dels insectes és un exemple il·lustratiu ja que fan servir sistemes de navegació basats en estrelles del firmament o de la Lluna, però l’enllumenat artificial excessiu hi interfereix. “Els insectes es veuen atrets pels fanals, amb la qual cosa veuran reduïdes les seues oportunitats d’alimentació i reproducció, alhora que la seua fisiologia patirà un estrés considerable i podran trobar la mort per depredació o accident pel xoc amb els fanals, l’electrocució o patir ceguera”, afegeix Baixeras. Quant a les plantes, com altres organismes fotodepenents, entren en una fase de descans fotosintètic durant la nit. En conseqüència, l’enllumenat excessiu pot interferir en el seu desenvolupament.\nEnric Marco i Ángel Morales insisteixen en què el canvi de llums actuals de sodi de baixa pressió per leds, segurament blancs, és bàsicament econòmic. “Els leds són més cars i no està comprovat que duren 25 anys, de fet, els leds blancs promoguts pels plans de la Diputació de València només disposen de pocs anys de garantia”, exposen. Seria molt recomanable que els ajuntaments feren estudis més extensos de l’enllumenat municipal i s’hi tingueren en compte no només allò que consumeix un fanal, sinó si una zona està sobreil·luminada, amb la qual cosa es podrien eliminar fanals -si aquests estan ben instal·lats-, emeten llum per damunt de l’horitzontal i és llum que no s’utilitza. També es podrien instal·lar reguladors de flux lumínic que baixen la il·luminació a partir de mitjanit, apagar els llums de poliesportius i camps de futbol quan no es fan servir i evitar que llancen llum cap enfora o exigir els comerços que redueixen els llums dels aparadors durant la nit.\nFoto: Una plaça interior de Manises, l´Horta. Ángel Morales.\nInforme llums LED blancs Universitat de València. 18 desembre 2012\nPublicat dins de Cel fosc i etiquetada amb Cronodisrupció, Insectes, LED, Parc Natural | Deixa un comentari\nLeds blancs. No, gràcies\nPublicat el 13 de desembre de 2012\nValència pretén gastar-se un milió d’euros en led de substitució directa i de fàcil muntatge per a l’enllumenat públic, amb l’ajut de la Diputació. Ho llegirem sorpresos en aquesta diari fa uns dies. No ho acabem d’entendre, perquè el passat 8 d’octubre, també a Levante-EMV, l’informe del tècnic de Villar del Arzobispo expressava dubtes sobre el programa de la diputació: pel tipus de led utilitzats i, sobretot, en la legalitat del canvi de bombeta directa en un fanal no pensat per a aquest tipus de lluminària.\nCom a membres del grup de treball sobre contaminació lumínica de la Universitat de València, ens interessa més el problema ambiental que aquesta substitució comportarà en una ciutat envoltada per tres parcs naturals i amb mes de 800.000 persones censades. Si no ens diuen el contrari, la llum dels led serà blanca, com ja hem observat en altres poblacions com ara Sinarcas, Vallada o la Yesa que ja “gaudeixen” d’una llum freda nocturna amb led blancs. I segurament que no seran els últims.\nLa llum blanca es descompon en diversos colors, dels quals el blau és el component essencial. Aquesta llum blava es difon més intensament en l’atmosfera. Així ocorre amb la llum del Sol, que dispersa més el color blau donant aquesta tonalitat al cel. Per això, sense augmentar el nombre de fanals, posant llum blanca, la contaminació lumínica s’incrementarà.\nEls estudis de contaminació lumínica al Parc de l’Albufera demostraren, fa uns anys, com els insectes eren atrets, captivats i extrets del seu hàbitat natural per les llums blanques. Com que més del 80% dels insectes són nocturns, la instal·lació de led blancs per a enllumenat urbà causarà, per tant, un greu problema ecològic.\nAFECCIÓ A LA SALUT\nPerò aquestes llums també afecten a la salut humana, com han demostrat nombrosos estudis que detecten baixades de la producció de l’hormona melatonina durant la nit en presència de llums blanques. Els estudis epidemiològics mostren una relació entre aquesta disminució i l’augment de la incidència de malalties cardiovasculars, deteriorament cognitiu, trastorns afectius i envelliment accelerat. A més a més, nivells inferiors de melatonina en sang poden induir el creixement d’alguns tipus de càncer.\nUna altra vegada torna a prevaldre el punt de vista econòmic a curt termini sobre l’ambiental i el de la salut dels ciutadans. En pagarem les conseqüències.\nEnric Marco i Ángel Morales. Universitat de València\nLevante EMV, 13 de desembre 2012. Leds blancs. No, gràcies.\nPublicat el 14 d'agost de 2012\nPublicat dins de Cel fosc i etiquetada amb Cronodisrupció, LED, Medi ambient | Deixa un comentari\n15.04.2021 | 19:26 El PSC es desmarca del cordó sanitari a Vox al parlament\n15.04.2021 | 19:09 [FOTOGRAFIES] Una abraçada protegida amb plàstic per evitar contagis de la covid, premi World Press Photo\n15.04.2021 | 18:38 Calvo diu que el govern espanyol podrà continuar regulant la mobilitat després de l’estat d’alarma\n15.04.2021 | 18:35 [EN DIRECTE] Continua la caiguda de la pressió hospitalària al País Valencià\n15.04.2021 | 18:18 La fiscalia demana entre un any i mig i tres de presó per a deu encausades durant el 8-M de 2019 a Manresa


Emmascarament freqüencial - Viquipèdia, l'enciclopèdia lliure\nL'emmascarament freqüencial és la disminució de la sonoritat d'un to a una certa freqüència, en presència d'un altre to simultani a una freqüència diferent. És a dir, quan l'oïda és exposada a dos o més sons de diverses freqüències, existeix la possibilitat que un d'ells camufli els altres i, per tant, que aquests no se sentin. Aquest fenomen s'aprofita per a comprimir àudio (vegeu llindar d'emmascarament).\nAnatomia de l'oïda\nAquest fenomen perceptiu pot explicar-se de manera simplificada considerant com varia l'excitació de la membrana basilar de l'orella segons la freqüència. Aquesta membrana vibra, en funció de la tonalitat, més a prop o més lluny de la finestra oval. A més freqüència, tons aguts, el màxim desplaçament de la membrana basilar és més proper a la finestra oval que no pas per un to de baixa freqüència, un to greu. Això explica per què aquest fenomen no és simètric. Un to greu n'emmascara un d'agut amb més facilitat.\nA la figura inferior es pot veure un exemple per a 4 tons de freqüències diferents.\nAmplitud relativa del desplaçament de la membrana basilar en funció de la distància a la finestra oval, per a 4 tons de freqüències diferents\n1 Representació de diferents combinacions\n1.1 Freqüències diferents a la mateixa amplitud\n1.2 Baixa freqüència emmascara a alta freqüència\n1.3 Alta freqüència no emmascara a baixa freqüència\n2 Quantitat d'emmascarament\n3 Relació amb el concepte de banda crítica\nRepresentació de diferents combinacions[modifica]\nA continuació es representa l'amplitud relativa del desplaçament de la membrana basilar en funció de la distància a la finestra oval per a diferents combinacions de tons purs.\nFreqüències diferents a la mateixa amplitud[modifica]\nEn el cas de tenir dos tons a la mateixa pressió sonora (vegeu amplitud) es pot comprovar com f2 (to greu) emmascara molt més f1 (to agut) que no pas a l'inrevés. L'emmascarament no és simètric respecte la freqüència.\nBaixa freqüència emmascara a alta freqüència[modifica]\nEn el cas que el to greu tingui més nivell d'amplitud, encara farà més clar l'emmascarament d'aguts. En aquest cas el to agut és totalment emmascarat pel greu.\nAlta freqüència no emmascara a baixa freqüència[modifica]\nEn aquesta combinació, tot i augmentar l'amplitud del to agut respecte al greu, f1 quasi no afecta a f2, per tant l'emmascarament del to greu és mínim.\nCom a conseqüència podem extreure que, un to de baixa freqüència pot emmascarar a un altre de freqüència més elevada, i més a mesura que sigui més gran el nivell pressió del to més greu, ja que la zona de freqüències coberta per la seva cua serà molt més extensa. En canvi, la situació inversa no es pot donar per molt elevat que sigui el nivell del to d'alta freqüència.\nLa quantitat d'emmascarament es defineix com l'increment de nivell del senyal emmascarada necessari per poder sentir-la novament en presència del senyal emmascarant. Aquesta quantitat depèn, en el cas de diversos tons, directament de les freqüències associades i el nivell del to emmascarant.\nRelació amb el concepte de banda crítica[modifica]\nCal establir una relació entre l'efecte d'emmascarament i el concepte de banda crítica. Si bé fins ara s'ha descrit el fenomen d'emmascarament entre dos tons purs, a continuació s'analitzarà des del punt de vista d'excitació de bandes crítiques, considerant afirmacions que gaudeixen d'una acceptació universal fruit del treball de molts investigadors.\nUn soroll de banda estreta provoca més emmascarament que un to pur de la mateixa intensitat i de freqüència igual a la freqüència central del soroll.\nA mesura que el nivell de soroll emmascarant augmenta, també ho fa la banda de freqüències sobre la qual exerceix efecte l'emmascarador.\nLes freqüències superiors a la freqüència central del soroll emmascarant són emmascarades més fàcilment que les inferiors.\nLlindar d'emmascarament global\nObtingut de «https://ca.wikipedia.org/w/index.php?title=Emmascarament_freqüencial&oldid=22208000»\nLa pàgina va ser modificada per darrera vegada el 2 nov 2019 a les 17:53.


Coloma Gradolí | El que no s'usa, s'anquilosa\nEl que no s'usa, s'anquilosa\nArxiu d'etiquetes: Coloma Gradolí\nEl 9 d’Octubre\nPublicat el 6 d'octubre de 2016 per menorquetres\nEl 9 d’octubre és la festa grossa dels valencians. Molts pobles ho celebren amb actes diversos i focs d’artifici. A València fan processons cíviques, moros i cristians… I en tots es fa la tradicional Mocadorada.\nEl 9 d’octubre se celebra la conquesta de València. L’any 1238, el rei Jaume I “el Conqueridor” i tot el seu seguici entraren a la ciutat de València. Havien aconseguit la victòria després de grans i llargues batalles.\nConta el conte de la Història de Picassent que…\n…Jaume I arribà a Espioca quan anava cap a València. En la torre havia de tindre lloc una batalla amb les forces musulmanes, però l’últim rei moro de València no es presentà al combat. —Hi ha referències escrites sobre la nostra torre de guaita en el Llibre dels fets o Crònica de Jaume I (1233) i en el Llibre del Repartiment (1238).\nConte és la historieta o narració. Comte és el càrrec nobiliari (en femení, comtessa). Compte és el càlcul i també forma part del crit d’atenció, Vés amb compte! O, simplement, compte! (*Ull!* és incorrecte)\nQuè diu la llegenda?\nEl poble valencià va rebre la comitiva amb goig i alegria, i els va donar -com a ofrena- les fruites i verdures de l’horta, cultivades i collides per ells mateixos i embolicades en un mocador.\nAixí doncs, la mocadorada (anomenada popularment mocaorà) s’ha convertit en la festa dels enamorats valencians que se celebra el 9 d’octubre, sant Donís. Els dolços típics, de massapà, tenen forma d’hortalisses i fruites, com també de piuleta i tronador, característics del món de la pirotècnia.\nTrau la llengua, el programa de la desapareguda televisió valenciana, va dedicar un capítol al 9 d’octubre. Ací el teniu!\nTrau la llengua: El 9 d’octubre\nSabíeu que, a més de conqueridor, el rei en Jaume fou el descobridor de la sopa d’all?\nPublicat dins de General\t| Etiquetat com a Canal 9, Coloma Gradolí, Descobrir la sopa d'all, fruites, hortalisses, Jaume I, La Història de Picassent, mocadorada, piuleta, sant Dionís, sant Donís, sopa d'all, Trau la llengua!, tronador, València, verdures\t| Deixa un comentari\nPer Nadal, torrons!\nAlfon en Parauletes: Marraixa\nL'equip de BlogsCat en Bon dia!


Les hipòtesis del Cabòries - Museu d'Història de Catalunya\nEls nens i les nenes d’educació infantil i primer cicle de primària aprenen a partir de l’experimentació. Podríem dir que tenen el mètode científic molt integrat i que van descobrint el món fent assaig-error d’una manera intuïtiva. A primer cicle de primària, podem aprofitar aquesta curiositat científica pràcticament innata per ensenyar-los a formular hipòtesis. De fet és una activitat que podem fer durant tota la primària (i tota la vida) però que us l’hem plantejat per primer cicle.\nUna hipòtesi és una possible resposta a un problema plantejat i és a la base de tot projecte de recerca. Describim un problema, ens plantegem preguntes, formulem hipòtesis i les contrastem a partir d’un procés d’investigació. Nosaltres us proposem que practiqueu la formulació d’hipòtesis però si el vostre alumnat s’engresca, podeu plantejar tot el procés de recerca.\nPer començar l’activitat, us deixem un vídeo del nostre historiador Cabòries en el que us mostra dos objectes “estranys” i demana ajuda per formular una hipòtesi. Es tracta que l’alumnat faci hipòtesis sobre què podrien ser aquests objectes. Atenció, les hipòtesis ens han d’obrir sempre un camí de recerca. Si hi ha algun alumne que ja sap la resposta i formula una certesa, ja no serà una hipòtesi. És per això que us hem plantejat objectes que a priori estiguin allunyats de la seva realitat i/o imaginari.\nPodeu començar amb aquests i continuar amb els objectes que us convingui. Sempre serà millor si els podeu portar a l’aula i tocar, amb totes les precaucions que considereu. Però sobretot us heu d’assegurar que els nens i nenes no puguin conèixer-los perquè sinó, formularan respostes i no hipòtesis.\nTambé us facilitem fotografies d’altres objectes per si els alumnes estan engrescats i en necessiten més. Alguns d’aquests objectes els trobareu a les sales del museu i potser, fer una visita us ajuda a contrastar les hipòtesis que heu formulat! Us hi esperarem, encantats!\nPodeu escriure’ns per explicar-nos les hipòtesis que heu plantejat al mhc.serveiseducatius@gencat.cat. Si voleu també podeu concertar una videotrucada amb el Cabòries perquè us expliqui què ha esbrinat sobre aquests objectes. Escriviu a mhcvisites.cultura@gencat.cat\nVoleu saber què són els objectes que us proposem?\nEls dos objectes que apareixen en el vídeo són un pes de teler prehistòric que es feia servir per aguantar els fils d’un teler, evitant que s’emboliquessin, i una rentadora manual dels anys 60.\nEls objectes de les fotografies són:\nLlàntia. D’època romana. Servien per il·luminar les cases. S’omplien d’oli i es posava el ble pel forat.\nMolins barquiformes. D’època prehistòrica. Servien per moldre el gra fent rodar una pedra sobre l’altra. S’anomenen així per la forma que adopten.\nPala de la bugadera. Servia per picar la roba i ajudar a treure la brutícia, al rentar-la a ma. Trobareu més informació a: https://www.mhcat.cat/col_leccio/el_museu_presenta/les_bugaderes_eines_i_ofici\nPica matalassos. Servien per espolsar els matalassos de llana.\nPicadora de carn. Servia per triturar la carn.\nCaduf. O catúfol. Són les peces que feien pujar l’aigua dels pous de les sínies o molins.\nMotllos. Són els motllos que es feien servir per estampar els teixits d’indianes.\ndoc_ico: 2598.848 Kb


COM ES CORREGEIX EL CURSOR DESAPAREGUT A WINDOWS 10? - COMUNITAT DE MICROSOFT - DISPOSITIUS I CONTROLADORS\nel cursor ha desaparegut a Windows 10\n* Títol modificat per a la precisió *\n* Títol original: el cursor va desaparèixer a Windows 10 *\nEm dic Àngel. Sóc assessor independent. Gràcies per publicar a la comunitat de Microsoft.\nSolució 1. Utilitzeu les tecles de funció de Windows per recuperar el cursor que desapareix al Windows 10\nLa instal·lació de Windows 10 pot desactivar la funció del cursor del ratolí, provocant que falti el punter del ratolí a Windows 10. Si és el cas, es podria resoldre prement les tecles de funció de Windows del teclat.\nEn funció del model de teclat i ratolí, les tecles de Windows que hauríeu de tocar varien d'una a una altra. Per tant, podeu provar les combinacions següents per tornar el cursor que desaparegui a ser visible a Windows 10: Fn + F3 / Fn + F5 / Fn + F9 / Fn + F11.\nSi no utilitzeu les tecles Fn per recuperar el cursor que falta per recuperar el cursor del ratolí, hi pot haver alguns errors amb el controlador del ratolí a Windows 10. Ja que l’actualització del sistema operatiu Windows de vegades comporta problemes de compatibilitat amb el controlador o el programari. 10 amb els controladors de ratolí compatibles, també podeu fer enrere el controlador del ratolí o actualitzar-lo.\nSolució 2. Actualitzeu el controlador del ratolí per corregir el cursor que falta al Windows 10\nCom que no hi ha cap punter del ratolí i el ratolí no funciona, només podeu processar l'actualització del controlador del ratolí amb el teclat:\n1. Premeu completament les tecles Windows + R per mostrar el quadre Executar.\n2. Escriviu devmgmt.msc i premeu Retorn per obrir el Gestor de dispositius.\n3. Premeu Tabulador per canviar a la llista de dispositius.\n4. Utilitzeu les tecles de fletxa per desplaçar-vos cap avall fins a Ratolins i altres dispositius apuntadors i utilitzeu la tecla de fletxa dreta per expandir-lo.\n5. Utilitzeu la tecla de fletxa avall per seleccionar el dispositiu del ratolí.\n6. Premeu Maj + F10 per obrir el menú contextual.\npunter del ratolí-desaparegut.png\n7. Trieu Actualitza el controlador amb les tecles de fletxa i premeu Retorn.\n8. Seguiu les instruccions d’instal·lació en pantalla per acabar les actualitzacions i, a continuació, comproveu si el problema del cursor o del ratolí perdut no perdura al vostre ordinador portàtil o PC d’escriptori amb Windows 10.\nSolució 3. Desplaceu enrere el controlador del ratolí per solucionar el cursor del ratolí desaparegut al número de Windows 10\nSi actualitzeu el controlador del ratolí i el punter del ratolí continua desapareixent al Windows 10, és possible que la versió més recent del controlador del ratolí sigui incompatible amb Windows 10. Heu de provar de fer retrocedir el controlador del ratolí per trobar el cursor del ratolí perdut de la finestra 10 o solucionar el cursor després del problema de Creators Update. A continuació s’explica com:\n1. Repetiu els passos 1-4 com a solució 2.\n2. Premeu Retorn.\n3. Premeu Tab un parell de vegades fins que la casella estigui a General.\n4. Premeu la tecla de fletxa dreta per anar a Controlador.\n5. Premeu Tab un parell de vegades fins que se seleccioni Control enrere i, a continuació, premeu Retorn.\n6. Seguiu les instruccions en pantalla per acabar la instal·lació.\n7. Reinicieu l'ordinador i el cursor del ratolí hauria de tornar a la normalitat.\nEspero que la informació proporcionada sigui útil. Si el problema persisteix, respongui aquí i estarem encantats d'ajudar-lo.\nNota: no és un lloc web de Microsoft. Sembla que la pàgina proporciona informació precisa i segura. Vigileu els anuncis del lloc que puguin anunciar productes que sovint es classifiquen com a PUP (Productes potencialment no desitjats). Investigueu a fons qualsevol producte anunciat al lloc abans de decidir descarregar-lo i instal·lar-lo.\nquè és una estafa de pesca\ncanviant Windows 8 per Windows 7\nl’ordinador no s’actualitzarà a Windows 10\nutilitzar una tauleta com a telèfon


El zoo com a mirall - directa.cat\nEl zoo com a mirall\nArran del debat sobre el futur del Zoològic de Barcelona, les autores –que formen part del col·lectiu animalista Gallinetes Dissidents– apunten que la discussió sobre el futur del parc pivoti al voltant del substrat ètic d'allò que representa actualment mantenir animals no humans en captivitat i no tant de la seva viabilitat\nZoo de Barcelona / Arxiu\nEva Fernàndez GallinetesDsd\nMembre del col·lectiu animalista Gallinetes Dissidents\nEmma Infante GallinetesDsd\n“Tot tracte que no eleva rebaixa” (Friedrich Nietzsche)\nEl maig de 2015 la Directa publicava –dins de la secció del col·lectiu Gallinetes Dissidents– un article de Marta Gumà, presidenta de DEPANA, titulat “El zoo de Barcelona avui”. Ara ens trobem davant d’una crisi evident del Zoo i amb la manca de perspectives clares de futur. Però el que plana per damunt de la discussió sobre el zoo de Barcelona no és la seva viabilitat sinó el substrat ètic d’allò que representa mantenir animals no humans en captivitat avui i si com a ciutadanes estem disposades a assumir tots els costos que comporta.\nEl govern d’Ada Colau està convocant als patrons del zoo, de manera intensiva i apressada, per decidir quines espècies tenen o no sentit a la instal·lació. Després de quatre anys de mandat, s’han promès gairebé 65 milions d’euros en terminis fins a 2031. Es tapen algunes boques? Es calmen alguns ànims? El que està clar és que manca una reflexió sobre l’ús de diners públics per mantenir un espai que no té sentit i a més provoca importants dubtes ètics.\nL’abordatge del problema Zoo està travessat per les polaritzacions d’interessos i són les escletxes d’aquest contrast les que poden ser aprofitades per fer-nos avançar. Quan la societat és capaç de reconèixer el patiment aliè deixa de veure el zoo com un equipament i el situa com a un problema. D’una banda, 17.000 persones signants de la Iniciativa legislativa ciutadana ZOOXXI se senten ignorades. De l’altra, l’Associació Mundial de Zoos i Aquaris (WAZA) ha posat el crit al cel en una carta oberta. Hi ha una caiguda lliure de visitants des de l’any 2015. Se segresta per a un ús privat part d’un pulmó verd imprescindible i l’opacitat en la gestió assoleix límits insospitats.\nPel que fa a l’educació, els actuals mitjans audiovisuals fan obsoleta –si en algun moment va tenir sentit– l’exhibició d’éssers vius. Com ens podem explicar sinó que els infants sàpiguen tant de dinosaures i sense haver-ne vist mai un de viu?\nLes multinacionals de la indústria de l’exhibició d’animals defensen el seu negoci presentant com un tot unes finalitats que en realitat desenvolupen molt parcialment: l’educació, la conservació i la recerca. És a dir, posen tres constructes incontestables com a aparador i d’aquesta forma apel·len a uns valors absoluts i a un suposat coneixement expert que invalida les possibles objeccions de persones profanes. La qüestió, doncs, seria esbrinar si es pot fer una educació, també una educació en valors -incloent-hi la coherència- sense fer patir, si es pot fer una conservació eficaç sense exhibició i una investigació que contribueixi al bé comú sense Zoo.\nPel que fa a l’educació, els actuals mitjans audiovisuals fan obsoleta –si en algun moment va tenir sentit– l’exhibició d’éssers vius. Com ens podem explicar sinó que els infants sàpiguen tant de dinosaures i sense haver-ne vist mai un de viu? Els materials educatius del Zoo denoten un esforç important, per part de les persones responsables de l’àrea, per atraure tot el ventall d’alumnes des d’educació infantil fins a batxillerat. El problema rau en la consistència intel·lectual i moral dels arguments. Així, per exemple, quan afirmen que aposten per “Fomentar el respecte envers els animals mitjançant un millor coneixement i protecció de la natura”. D’aquí grinyolen com a mínim tres referències: respecte, coneixement i natura. Un Zoo és, conceptualment, un dels més clars exemples de manca de respecte pels animals i no pot ensenyar-lo mes que per oposició. Tractar els animals com a objectes i peces d’una col·lecció implica absència de respecte.\nPel que fa al coneixement, malauradament no hi ha correspondència entre el coneixement i la correcció de les decisions i actes morals envers “l’objecte” conegut (en aquest cas molt més greu, ja que parlem de subjectes). Les persones que practiquen la caça, la tauromàquia o l’ensinistrament són grans coneixedores que gairebé mai van a favor dels animals que tant diuen estimar. Finalment, pel que fa al pretès respecte a la natura, la natura és d’on varen ser arrencats molts dels animals que hi ha al zoo a causa de la voracitat i avarícia de qui vol veure “feres” tot esmorzant i dinant a casa. Res més llunyà de “la natura”. No es pot negar que als zoos el comportament està netament restringit i apareixen conductes patològiques derivades del patiment de viure engabiats i aïllats. La reproducció està determinada pels interessos de la xarxa internacional de recintes associats i alterada per la captivitat. Més que perpetuar el model colonialista i antropocèntric cal un treball seriós i profund d’incorporació al currículum escolar dels valors antiespecistes.\nLa Fundació Born Free detalla que a Europa, entre les espècies engabiades, les que estan en perill d’extinció no arriben ni a un 7%, les que estan en greu perill són menys del 4% i les extingides fora dels zoos europeus representen un 0,23%\nSsovint es posa com escut la quitxalla per no tancar el zoo. Això no obstant, alguns centres educatius fan objecció de consciència i han descobert que anar a un Centre de Recuperació de Fauna és molt més edificant. Els infants posseeixen un interès intrínsec vers animals d’altres espècies que pot desenvolupar-se sense contradiccions. En relació a la conservació, el percentatge de fites del zoo és molt minso i perfectament compatible amb el seu tancament com a espai d’oci i exhibició. Dalia Conde, de l’organització Species360 –una investigadora clarament afí a un model on no importa l’individu ni la seva capacitat emotiva ni els seus drets– reconeix que menys del 13% de les espècies amenaçades o en perill d’extinció estan representades als zoos del món. A més, parlar de representació no vol dir assegurar-ne la conservació. La Fundació Born Free detalla que a Europa, entre les espècies engabiades, les que estan en perill d’extinció no arriben ni a un 7%, les que estan en greu perill són menys del 4% i les extingides fora dels zoos europeus representen un 0,23%.\nLa plataforma ZOOXXI afirma que només un 1% dels mamífers del Zoo participa d’un programa de reintroducció. Cal aplaudir els programes de cria i reintroducció de dues espècies locals de tortugues, una de tritons, dos d’amfibis i tres espècies d’ocells i de les gaseles comunes. La pregunta és: en quina mesura la participació del zoo és crítica en aquesta recuperació? ¿Què tenen a veure aquestes espècies amb els lleons, ossos, elefants, girafes, dragons de Komodo i molts altres individus d’espècies exòtiques que pateixen al Zoo?\n¿Té sentit convertir els subjectes tancats en zoos en provetes vivents per quan –en un hipotètic escenari millor i llunyà– la seva càrrega genètica pugui esdevenir un ésser respectat en el seu ple dret? Quines espècies aconsegueixen mantenir un potencial genètic prou sa per a prosperar a la natura? A aquestes preguntes els zoos europeus responen matant entre 3.000 i 5.000 animals sans anualment. Cal tenir en compte que menys d’un terç dels individus reintroduïts sobreviuen a l’entorn silvestre i molts moren o agonitzen durant el transport.\nEls zoos europeus maten entre 3.000 i 5.000 animals sans anualment. Cal tenir en compte que menys d’un terç dels individus reintroduïts sobreviuen a l’entorn silvestre i molts moren o agonitzen durant el transport\nEl subterfugi de la recerca està carregada d’un simbolisme gairebé totèmic i implica les universitats, una altra icona, però percentualment és anecdòtica. Molta de la recerca que es fa només sosté la producció de les mateixes persones investigadores i té un impacte molt baix en benestar animal. El que s’està fent des del Zoo de Barcelona, més enllà del mateix cercle acadèmic i les mateixes inèrcies, és “una màquina que es reprodueix a si mateixa” en paraules de la Doctora Leyton.\nVolem pensar que la nostra sensibilitat està canviant i que promourem el tancament dels zoos d’animals com ho van fer el 1930 els que van acabar amb la reclusió i exhibició de grups de persones capturades a altres continents. Els arguments d’un famós promotor de zoos humans, Juan Vilanova, el 1888 ens ressonen. A ell i a molts d’altres els va saber molt greu que l’ètica social erradiqués allò que creien tan científic, pedagògic i promotor de la conservació.\nQuan pensem en la nostra relació amb els animals no humans també ens estem repensant com a espècie. Quan pensem en la seva llibertat estem pensant en la nostra. Quan ens pensem travessades per interseccions que ens volen desiguals no podem obviar l’especisme com una d’elles. El zoo és en definitiva un mirall, del que som i del que no volem seguir sent.\nAnimals Animals no humans Antiespecisme Barcelona Zoo\n« Denuncien l’ús de residus urbans incinerats en la construcció de la nova autopista de Mallorca\nActivistes feministes boicotegen unes conferències de discurs liberal, racista i misogin celebrades a Castelló »


La PDaD davant la declaració del sindicat de metges CESM-CV\n23/02/2017 Apunts amb llibertat\nEl sindicat de metges CESM-CV ha fet una declaració en contra del nou requisit del valencià en l’ambient de treball.\nDavant aquesta declaració ideològica ens sentim amb l’obligació de reaccionar i aclarir alguns punts:\nEl valencià és garantia de la qualitat i excel·lència de l'assistència. Parlar la llengua del i la pacient afavoreix la comunicació propera, oberta, de confiança i estableix unes bones bases de comunicació.\nL’ús del valencià amb les persones que venen a consulta beneficia l'anamnesi (prendre la història clínica directament del pacient o mitjançant altres persones, que recull, els antecedents familiars, fisiològics, patològics, etc., amb vista a la diagnosi) pel metge o metgessa. Per tant optimitza la qualitat assistencial i augmenta l'excel·lència del sistema sanitari.\nLa comunicació en la llengua pròpia és una necessitat que no satisfàs una ideologia en particular ni un grup social, ni persona en particular, sinó que les persones, com a pacients, poden expressar-se en la seua llengua els seus patiments i preocupacions respecte a la seua salut o la d’un familiar.\nEn aquest sentit és primordial que el professional sanitari s’acosta al pacient en tots els sentits i sobretot en la seua pròpia llengua. De fet és una pràctica quotidiana, que es parle anglès, francès o altra llengua amb els turistes o persones migrants que venen a la consulta. Aquest mateix comportament l’hem de fer amb les persones valencianes, ja que estan en la seua pròpia casa, com allò que ja està posat en pràctica amb els castellanoparlants, francòfons, o anglòfons. No es pot discriminar la persona valencianoparlant en la seua pròpia casa, és una mala praxi.\nEl sindicat fa una arenga ideològica, que per desgràcia ja coneguem prou de la dreta valenciana, que vol substituir la normalització lingüística en l'àrea de salut per una batalla delirant «de símbols».\nLa defensa de la llengua no correspon a cap ideologia concreta, perquè és un dret humà dels pobles, col·lectiu i individual. Per tant cal prendre les mesures per a què tots els valencians i valencianes poden estar atesos en la seua llengua.\nAquí el CESM mostra la seua ideologia desprestigiant la política lingüística. Segueixen en la mateixa línia que els anteriors governs del PP. I s’ofereix com a instrument d'agitació de l’oposició PP-Ciudadanos.\nSegons el sindicat CESM existeix «un bilingüisme consolidat basat en el respecte a les persones, en la llibertat individual i en la realitat cultural valenciana». Però la realitat viscuda en la vida quotidiana, en el camp de treball és molt diferent. El bilingüisme té un caràcter asimètric amb un domini clar del castellà, que afavoreix la discriminació del valencià. Només cal recordar els greuges denunciats en l'àmbit lingüístic, i que se sap que aquestes denúncies només són la punta de l'iceberg.\nEl bilingüisme asimètric no sols el pateixen els pacients, sinó també molts treballadors i treballadores de la salut que volen parlar la llengua valenciana amb tota normalitat, però que senten cada dia la desigualtat de la llengua. Aquesta situació no afavoreix una relació normal entre les persones, entre els professionals i els pacients.\nEls professionals que han vingut de fora per a treballar al País Valencià, si volen acostar-se a la població valencianoparlant, i millorar l'eficiència del seu treball en les consultes, han de fer un esforç d’entendre’ls. Han de respectar el país i la seua realitat cultural i lingüística per a fer millor les seues tasques en la feina, d’una manera més respectuosa i més humana.\nLa qualitat dels professionals sanitaris vindrà reflectida finalment pels seus coneixements, per la manera en què aquests coneixements s’apliquen, pel comportament respectuós i humà en la relació i comunicació amb altres persones.


Airbnb® | Irlam: lloguers de vacances i allotjaments - Anglaterra, Regne Unit\nTroba llocs on allotjar-te a Irlam a través d'Airbnb\nLloguers vacacionals a Irlam\nAllotjaments a Irlam\nExperiència realment encantadora! Lluny i més enllà!\nEl nostre cap de setmana a aquesta bella torre d’aigua de Lymm va ser una estada neta, còmoda i fantàstica. Janette i Russell ens van fer saber tot el que havíem de saber tan aviat com vam arribar i vam ser molt acollidors. Ens quedava fer la nostra cosa però sabíem que, si necessitàvem alguna cosa durant la nostra estada, estaven allà per ajudar-nos. Us recomanaria molt allotjar-vos aquí, va ser una estada relaxant amb moltes coses a fer als voltants.\n5 estrelles de tot el camí! Les imatges són increïbles, però no feu justícia, ja que aquest lloc és absolutament impressionant quan hi arribeu! Preciós, amable i encantat d'ajudar els amfitrions, que la meva nit i la nit de Danny són perfectes. El 100% tornarà.\nUn dels llocs més bonics que he allotjat mai, a l’hotel o d’una altra manera. Vam marxar per celebrar la nova feina dels meus companys i no ens vam decebre! El jardí del terrat és fabulós i estava disponible per a ús privat a la tarda, al vespre i al matí. Ens van acollir molt bé una ampolla de Prosecco que va acompanyar molt bé el jardí del terrat. Russell ens va fer sentir molt ben rebuts abans que fins i tot entréssim per la porta. Ens va portar a dins i ens va donar alguns detalls sobre l’edificació i la reforma que realment va ser un toc especial. Ens va ensenyar i ens va deixar cap al vespre. Va ser molt tranquil i no vam veure / escoltar a ningú durant la nostra estada, cosa que la va fer molt privada. Al matí ens van atendre a un enorme esmorzar que no és res com el que espereu dels típics B&B i pensions aèries. Suposo que res de l’estada era típic. La comunicació amb Jannette i Russell va ser molt fàcil, vam obtenir alguns consells fantàstics sobre què fer a la zona. Russell sempre estava disponible si teníem algun problema o dubte. Un crit especial als seus bonics gossos que també van ser molt acollidors!\nSense paraules. Aquesta estada ha estat de molt la millor que he experimentat. El lloc en si podria haver estat suficient; la banyera d'hidromassatge càlida, les tovalloles esponjoses, el llit acollidor, etc. Però les petites coses que Jannette i Russell pensen en afegir-hi realment tota l’experiència, tot, des de l’informatiu recorregut acollidor, fizz i pinyell a l’arribada, suggeriments locals i, per afegir-hi tot això, esmorzar al matí a la porta. Quan vaig llegir les ressenyes sobre la torre de l’aigua, vaig pensar que potser l’esmorzar incloïa alguna torrada, te / cafè, potser? Permeteu-me que us ho digui, Janette us surt absolutament tot: una selecció de pans frescos, melmelades casolanes, granola, formatges i carns ... no només això, sinó que ella i el seu marit enfilen diverses històries per aconseguir-vos-ho. Sorprenent. El meu xicot i jo teníem pensat pujar un taxi a Knutsford a la tarda, però, sens dubte, no podíem deixar la torre d'aigua més d'un parell d'hores. Jannette va acabar suggerint-nos un parell d’indis tard a la nit, així que vam fer una petita passejada fins al poble i vam menjar a l’India Lymm. En realitat estaven a punt de tancar-se, però encara ens permetien establir-nos un dinar ràpid, que era diví. Ens vam despertar davant la nostra alarma al matí, així que vam decidir agafar la sortida del sol al terrat amb una tassa de te i una galeta. L’objectiu més absolut de l’estada van ser les mans a la banyera d’hidromassatge. Ens vam pujar a la roba just a temps de veure la posta de sol, que era espectacular, realment no podríem haver escollit una nit millor per mirar els cels rosats. Va ser un moment irreal i no ho oblidaré mai. Un enorme agraïment a Jannette i Russell, hi tornarem.\nAmables amfitrions amb un lloc màgic, equipat amb gimnàs, sauna i banyera d'hidromassatge. Definitivament tornarà a ser en el futur, gràcies a Janette x\nMegan, un lloc absolutament magnífic, no hauria pogut demanar res millor. Els amfitrions són absolutament encantadors i el lloc és increïble. La banyera d'hidromassatge fa que tot sigui especial i les vistes siguin precioses !! Definitivament tornarà a xxxx Owen- Em va sorprendre molt quan vaig entrar a la casa de ginette i russ '. Quina bonica propietat és el que fan els somnis. Per a mi tenir l'oportunitat de passar una nit a la sorprenent torre d'aigua era només un somni. Amfitrions increïbles, res va ser massa complicat i molt útil. M'agradaria tornar i passar una mica més de temps al fantàstic edifici dissenyat i gaudir de les impressionants vistes des de la banyera d'hidromassatge al terrat. Gràcies per tot.\nLymm, Regne Unit\nAquesta va ser una bona opció per al cap de setmana familiar. 7 adults i 5 nens i a tots ens va agradar molt. El jardí va ser excel·lent per als nens, sobretot perquè ens va beneir el bon temps. Botigues agradables i útils si necessiteu alguna cosa. Tot plegat ho recomanaria a fons.\nLlar perfecte fora de casa. Molt espaiosa, neta i còmoda per a casa. A prop de totes les comoditats. Sens dubte ho recomanaria.\nWorsley, Regne Unit\nExcel·lent ubicació tranquil a fàcil accés de Manchester. El saló-menjador era perfecte per a que tots ens reuníssim.\nUn gran espai que vam utilitzar per preparar el casament de les nostres filles. La mida de la zona comuna era fantàstica, ja que estàvem preparant flors, fent el pèl i el maquillatge i ens vestim per al dia. Neta i ben equipada i l’espai exterior, inclòs el jardí secret eren excel·lents.\nUn lloc fantàstic per a la nostra família El jardí era enorme per explorar i encantar la caça del tresor. Vista sobre la terrassa al llac era impressionant. M'encanta la piscina combinada de taula i el tennis de taula. Ben equipat amb moltes comoditats. Tant espai a la casa. Estima el lloc! Tornaré un dia! 5 ***\nCasa increïble, les vistes són impressionants i el jardí és fantàstic. totes les comoditats proporcionades i Marie és una amfitriona excepcional.\nVa ser més que perfecte, l'amfitrió ens va donar una càlida benvinguda i ens va tractar molt especial per a la nostra efemèride. Tots els petits detalls van ser perfectament escollits, teníem tot el necessari per a una estada romàntica. Hi ha moltes coses que s’han de veure, que no es poden explicar, té molt de caràcter i sorprenents HOSTS. Aconseguiu molt més allà, millor que hotels de 5 estrelles. Aquest és un dels llocs més especials on hem estat i defenatley tornarem a tornar aviat.\nAcabo de tornar d'una estada a la suite principal i, en general, va ser excel·lent. Els amfitrions eren molt amables i informatius i la seva pròpia casa és impressionant. L'ampolla de benvinguda de Prosecco a l'arribada va ser un toc encantador i l'esmorzar continental al matí va ser molt bo. La suite principal està dissenyada molt bé. No hi ha televisió, però hi ha un brillant sistema de so, que pot transmetre música des del telèfon o simplement escoltar la ràdio. El mateix Llummm és un lloc decent i petit amb un munt de pubs i llocs per menjar. La banyera d'hidromassatge i el jardí són encantadors. Quan arribeu, se us ofereix un slot al matí, a la tarda i al vespre per a l'ús privat de la banyera d'hidromassatge. També hi ha una sauna que no vam utilitzar, però estava molt bonica. En general, no dubtaria a recomanar la torre d’aigua per a qualsevol ocasió.\nAbsolutament impressionant. Russell i Janette són encantadors i acollidors. L’estada del principi al final va tenir una sensació de luxe. L'esmorzar al llit era irreal, ens va agradar molt. Gràcies per una bona estada, sens dubte tornarem a ser\nJeanette i Russell van ser els amfitrions perfectes amb una acollida molt càlida. Un lloc únic per allotjar-se amb funcions sorprenents. L'esmorzar era una delícia encantadora. Excel·lent ubicació també. Les vistes a la terrassa del terrat és increïble, ens ha agradat molt la nostra estada que no volíem sortir.\nAmfitrions informatives, una gran benvinguda i una estada agradable, bona ubicació per a una visita a Lymm per a menjar i begudes\nLes fotografies no fan justícia per a aquest lloc i no s’haurien de combinar amb millors amfitrions. Tornarem aviat\nLes imatges ho diuen tot. Casa increïble, l'habitació era fantàstica, molt moderna i el Prosecco a l'habitació sempre ens guanya! Jannette i Russell eren extremadament acollidors, tot el que s'explica a l'arribada, genial per escoltar la història de la casa, un jardí al terrat bell i realment gaudit de la banyera d'hidromassatge! L'esmorzar era bonic i es presentava molt bé, em sembla un autèntic hotel de 5 estrelles. Gràcies!\nLa torre d’aigua és increïble. Val la pena cada cèntim. Jannette i Russell són genials i tenir el plaer de fer-hi una casa meravellosa / única que no es pot posar amb precisió en paraules. Neteja excepcional amb unes instal·lacions fantàstiques. L'ús de la banyera d'hidromassatge és un autèntic plaer. La torre d’aigua es troba a menys de 10 minuts del poble de Lymm, que té molt a escollir. Per acabar la nostra estada, l'esmorzar es lliurava fresc a la nostra habitació durant el matí, era una varietat de pa / pastisseria fresca / granola / formatge / embotits, això va ser un toc fantàstic i va gaudir de tota l'experiència. Gràcies de nou per la vostra hospitalitat. Tornarem.\nLymm, Anglaterra, Regne Unit\nBonica habitació amb bany en un petit petit pis: gràcies Paulo i Ryan!\nestada perfecta <3\nUna bonica i còmoda habitació amb bany en un bonic apartament. Ben situat al costat de Castlefield =) Una gran comunicació amb Paulo i Ryan us van ser de gran ajuda. Sens dubte el recomano!\nPaul i Ryan tenen un lloc magnífic en una zona preciosa de Manchester, a només uns minuts a peu de tot. El llit era molt càlid, ferm i tenia estupendes roba de llit i coixins. El bany estava brillant i tenia un toc atent i atent. Ryan i Paul són grans amfitrions i els recomanaria a qualsevol!\nGloriosa habitació i apartament amb una decoració impressionant, amfitrions increïblement amables i servicials i atentos, proporcionen a Paulo i Ryan un premi bnb!\nAquesta és una habitació molt elegant situada en un apartament impressionant. El centre de Manchester es troba a peu a peu per un canal. Paulo va ser un amfitrió excel·lent i no dubtaria a recomanar aquest apartament als altres.\nElegant, amable, net, tranquil ... podria continuar. Gran valor i amb ganes de tornar-nos a quedar.\nAmfitrions magnífics i càlids! Un lloc extremadament elegant amb tocs de bon gust que et fan sentir especial. L’atenció al detall és exquisida. La vista fabulosa és la guinda del pastís. :)\nLloc de bona mida i en una bona ubicació.\nExcel·lent ubicació per accedir a Manchester. Molt net i ben presentat.\nBonic pis net i bastant espaiós amb bones instal·lacions al pis. Es quedaria allà de nou si a Manchester i recomano feliçment el pis als altres\nFàcil de trobar i molt bon valor. Definitivament, reservaríem de nou!\nUn pis petit i fabulós, de fàcil accés i ben situat amb un propietari molt comunicatiu\nSi necessiteu un lloc on allotjar-vos, que estiguin ordenats, nets, segurs i propers al centre de la ciutat, marcarà totes les caselles. El fet de registrar-se era molt senzill també amb Tiffany proporcionant instruccions perfectes. Tornarà.\nUna ubicació fantàstica, un apartament net i agradable. Molt bé per a unes nits d'estada. Ho recomano!\nEl lloc de Tiffanys és de gran valor i 20 minuts a peu del centre de Manchester definitivament recomanat\nWorsley, Greater Manchester, Regne Unit\nUrmston, Greater Manchester, Regne Unit\nUrmston, Anglaterra, Regne Unit\nIrlam, Anglaterra, Regne Unit\nDISCOUNTS FOR CORPORATE BOOKINGS AND LONGER STAYS.... Modern and contemporary two bed apartment, fully serviced kitchen with washer/dryer, open plan living room with dining area. Modern bathroom with bath and shower over the bath, all towels and toiletries provided too. There are two good sized, spacious and modern bedrooms with comfy double beds. The property is conveniently located to shops, restaurants, takeaways and transport links, it's also located just off Liverpool road which is a direct route to Manchesters iconic Trafford Centre, AJ Bell stadium and also conveniently located between Manchester, Cheshire and Warrington.. The property also benefits from free secured parking and full WIFI throughout.. Size: 1000 m2. Amenities: Bathroom, 2 x cooking hob, oven, electric kettle, microwave, toaster, fridge, freezer, internet connection, 2 x stove, On street parking, Towels, dining room, Iron, Ironing Board, Washer dryer, City Center, 2 x Free Parking, No Smoking Rooms/Facilities, Shopping Mall, Smoke Detectors, Wireless Internet, 2 x Parking, Outdoor Parking, Refrigerator, Free parking on the street, Local groceries, Family/kids friendly, Smart TV, No parties, Suitable for children, Romantic, Luxury, Budget, Carbon Monoxide Detector, Iron & Ironing Board, Hair Dryer, Washing Machine, kettle; Bedroom: double bed; Bedroom: double bed; Bathroom\nIrlam, Regne Unit\nLarge en-suite room in 2 bed apartment in Salford Quays. Always clean, quiet and friendly. Happy to be a host for you, or leave you to do your own thing. Whatever suits! Here to make your trip as enjoyable as possible! Any questions let me know\nLarge en-suite room in peaceful, clean 2 bed flat.\nChorlton-cum-Hardy, Anglaterra, Regne Unit\nWesthoughton, Anglaterra, Regne Unit\nUrmston, Regne Unit


El Pradell L'Espunyola\nA la zona del oriental, a l'àrea de la parròquia de Sant Climent de l'Espunyola\nLa masia està situada en una zona molt oberta amb gran quantitat de camps de conreu pel seu voltant, cap al sud i especialment al sud-est. Està formada per la casa i uns coberts situats a pocs metres al costat de migdia de la casa. L'estructura actual de la casa és el resultat d'una important obra de rehabilitació realitzada fa pocs anys. Aquestes obres de rehabilitació van suposar l'eliminació de diferents coberts i estructures annexes a la casa, i també l'enderroc d'una part important de l'edifici pel costat nord i el de ponent (per aquest costat fins a nivell de planta primera) pel mal estat en que es trobava l'estructura. Així, per les informacions rebudes i la consulta d'algunes fotografies anteriors a l'obra, sembla que la construcció actualment conservada correspondria a gran part de l'estructura originària o més antiga, i part de l'ampliació de ponent (la planta baixa del cos que conforma la terrassa). Actualment la casa defineix una planta rectangular, formada per planta baixa, planta primera i planta sotacoberta, amb un cos al costat de ponent de planta baixa i conformant una terrassa a nivell de planta primera; la casa és coberta a dues aigües amb el carener orientat aproximadament nord-oest sud-est. Avui dia la superfície de les parets és arrebossada i tant sols podem veure alguns materials com algunes cantoneres fetes amb grans carreus de pedra picada i algunes poques obertures conservades amb muntants i llinda plana de pedra polida. Les fotografies anteriors a l'obra ens permeten veure que la casa estava formada per diverses ampliacions i modificacions, podent observar unes superfícies amb gran diversitat de materials i d'acabats. Semblaria que a l'estructura originària se li van afegir o ampliar cossos pel costat nord i pel de ponent, mirant les fotos sembla que primer s'amplià a tramuntana tot i que potser en dues fases, i després a ponent. Aquella gran masia resultat de diverses modificacions tenia la porta principal al costat de ponent (al mateix lloc que avui dia i parcialment conservada), era de muntants de carreus de pedra picada i arc rebaixat de maó massís; per sobre la porta tenia una eixida; a la façana sud hi havia vàries obertures de galeria, a planta primera i golfes, tot i que també amb modificacions; comptava amb algunes obertures fetes amb muntants i llinda plana tot de pedra polida i d'altres de factura més moderna.\nObservacions: Es fa difícil entendre o identificar les diferents fases de construcció o creixement d'aquesta casa a través de les fotografies, el que sí que queda palès és que va ser una casa conformada per diverses ampliacions i modificacions.\nLes obres de rehabilitacions es van realitzar a finals dels anys 90 segle XX.\nL'única referència documental que coneixem sobre aquest mas data del 1856, en la cita de "Pradell" al llistat del llibre "Registro de las casas de campo de cada distrito y los aforados de guerra. nº63.1856 nº 32" (ACBR), on hi consta un tal Isidro Subirana. Tot i no tenir constància de notícies documentals anteriors, sembla que El Pradell seria una masia d'orígens anteriors al segle XIX, es fa difícil de saber fins a quin segle ens podem remuntar però les poques restes visibles de paraments, les fotografies i els plànols consultats ens assenyalen l'existència d'aquest mas en períodes anteriors. Tot indica que en origen aquesta casa estava conformada per una primera estructura de dos cossos paral·lels (probablement segle XVII o XVIII), a la qual posteriorment i en diverses fases se li van adossar diferents ampliacions. El resultat final fou d'un edifici de tres cossos paral·lels i un creixement també de la superfície pel costat posterior (nord), comportant un engrandiment de les tres crugies. A nivell oral, ha arribat la informació de que la casa havia estat compartimentada o distribuïda conformant diferents habitatges, probablement unes divisions ja bastant tardanes.


Les xifres de contractació i l’empenta de la demanda reflecteixen la bona salut del sector industrial-logístic - Forcadell\nSegons l'Informe de Mercat Immobiliari de Forcadell del 1S 2018, el sector logístic ha assolit els 380.000m² de contractació en el 1r semestre de 2018 i s'espera que, per al tancament d'any, superi les xifres obtingudes en l’any 2017 (459.491m²).\nSegons la consultora immobiliària, els preus de naus industrials, tant en lloguer com en venda, han registrat increments moderats als primers 6 mesos i, per a la segona meitat de l'any, s'espera que continuï la tendència de moderació.\nSegons l'Informe del Mercat Industrial-Logístic de Forcadell del 1r semestre de 2018, el mercat logístic català ha tancat el 1S 2018 amb una contractació de 380.000m², xifra que va en línia amb el volum obtingut en el mateix període que l'any anterior i que, juntament amb les favorables perspectives macroeconòmiques i l'empenta de la demanda, són un reflex de la bona salut del sector.\nMERCAT DE NAUS INDUSTRIALS EN LLOGUER\nSegons Forcadell, el sector industrial a Catalunya ha registrat una dinàmica molt positiva al 1S 2018 a causa de les bones perspectives que presenten els indicadors macroeconòmics, a l'augment de les exportacions i a l'auge de la construcció. La indústria representa el 21,4% del Producte Interior Brut català, xifra 3 desenes percentuals superior a la del semestre anterior, que acumula increments consecutius des del 2013. La demanda de naus industrials en lloguer ha evolucionat positivament al llarg de la primera meitat de l'any malgrat haver registrat una descens interanual del 7,6%. Aquesta variació negativa es deu al fet que al 1S 2017 es va registrar un bec de demandants que sobresortia de la tendència habitual. En comparació del 1S 2016 l'augment ha estat de fins a un 16%. Cal destacar que en el transcurs del semestre, la demanda ha estat més puixant durant els 3 primers mesos de l'any a causa del conjunt d'operacions en stand-by del 2017. Atenent a la finalitat del demandant, en el 1S 2018 s'ha registrat un augment d'empreses amb voluntat d'ampliar les seves actuals instal·lacions. La distribució de la demanda per superfícies s'ha mantingut en proporcions similars a les habituals: les naus de fins a 500m², les més pròpies del teixit industrial català, han concentrat el 42% de les peticions. Segons dades de la consultora, només 1 de cada 10 demandes han estat de superfícies superiors a 2.500m².\nGeogràficament, el demandant de naus industrials continua prioritzant la proximitat a la Ciutat Comtal: el Barcelonès i les seves comarques adjacents concentren el 94% de les peticions.\nLa consultora destaca que la disponibilitat de naus en lloguer als principals nuclis de Barcelona continua minorant en línia amb la tendència dels últims anys. La Primera Corona arrossega una manca de naus industrials de qualitat que no aconsegueix donar resposta a les necessitats del conjunt de la demanda. Els projectes de nova construcció, a més, estan sent residuals quant a naus industrials perquè s'estan enfocant principalment al sector logístic. Per conseqüència de la falta d'estoc, moltes de les empreses que busquen ampliar les seves actuals instal·lacions estan renunciant a una ubicació òptima per prioritzar una major superfície o qualitat de la nau. Les comarques més properes a la capital catalana són les que ofereixen una major disponibilitat de naus, a causa que concentren la major part de l'estoc de m², sent el Vallès Oriental la que presenta una major oferta de naus: un 32% de la totalitat de la província de Barcelona.\nSegons l'Informe de Mercat Industrial-Logístic de Forcadell, les rendes de les naus industrials a Catalunya han registrat increments moderats al 1er semestre de 2018. Les variacions interanuals s'han situat entre el 3,5% i el 5,5% a gairebé totes les zones. L'Alt Penedès, el Garraf i el Camp de Tarragona han registrat increments més accentuats que la resta en la primera meitat de l'any a causa de l'efecte ‘taca d'oli’: les zones més properes al Barcelonès acumulen més anys de creixements i aquestes 3 comarques fa relativament poc que han començat a registrar moviment.\nEl Barcelonès es manté com la comarca amb les rendes més altes de Catalunya, 4,58€/m²/mes, seguida dels seus contigus: el Maresme, el Baix Llobregat i els dos vallesos. Les perspectives de cara a la segona meitat de 2018 són que les rendes mantinguin la tendència de creixement moderat a gairebé totes les comarques; tan sols s'esperen increments més accentuats a aquelles zones més allunyades del Barcelonès.\nMERCAT DE NAUS INDUSTRIALS EN VENDA\nLa demanda de naus industrials en venda al 1er semestre de 2018 s'ha mantingut en termes similars al mateix període de 2017, registrant una variació interanual del 4%. Es tracta, per tant, del 4rt semestre consecutiu en el qual s'incrementa la demanda de naus en venda. La bona evolució d'aquest indicador reflecteix la bona salut del sector i la confiança que desperta tant en inversors com en usuaris finals. Segons Forcadell, el principal demandant de naus en venda en el 1S 2018 ha estat el sector inversor, qui ha posat el focus geogràficament a la 1a i 2a Corona, per assegurar-se un posterior lloguer de la nau. Atenent a la distribució de la demanda per superfícies, les naus de fins a 500m² han estat les més demandades en el 1S 2018, concentrant –com al mercat de lloguer- el 42% de les peticions. Destaquen les peticions de naus amb superfícies superiors als 2.500m², que representen 1 de cada 7 demandes.\nPer zones, el Barcelonès i les seves 3 comarques adjacents han protagonitzat el 90% de les demandes de naus industrials en venda. Al llarg del 1S 2018, el Maresme ha despertat més interès en compra (5%) que en lloguer (1,67%).\nL'estoc de naus en venda, segons Forcadell, contínua sent escàs i insuficient per donar resposta a la creixent demanda i es manté en declivi, sobretot a aquelles poblacions adjacents a la capital catalana, inclosa la mateixa. Un reflex d'aquest descens d'oferta accentuat en les proximitats de la ciutat de Barcelona és que el parc de naus industrials en venda a la comarca del Barcelonès ha passat de representar al 1S 2017 el 15% de la totalitat de l'oferta a la província a tan sols el 9% en el primer semestre de 2018. Les poques promocions que s'estan duent a terme dirigides al sector industrial, a més, s'estan destinant al lloguer; com a conseqüència, al mercat de naus industrials en venda amb prou feines s'estan introduint nous m². Per comarques, el Vallès Oriental i el Baix Llobregat són les que major producte en venda han presentat al 1er semestre del 2018, fins a un 60% de l'oferta total de la província de Barcelona, en línia amb la distribució habitual de l'oferta.\nL'evolució dels preus de naus industrials en venda ha estat moderada en el transcurs de l'1er semestre de 2018, registrant una variació interanual de l'1,4%, augment notòriament inferior al registrat en els 2 semestres anteriors, període en el qual els preus es van incrementar fins a un 10%. Segons dades de Forcadell, el Maresme és la comarca que ha registrat els increments més accentuats a la primera meitat de l'any (var. interanual 2,11%) juntament amb el Barcelonès, que s'ha incrementat fins a un 1,95%. Ambdues comarques presenten els preus més alts de la província de Barcelona perquè són les zones a les quals s'evidencia un major desequilibri entre oferta i demanda. Les segueixen el Baix Llobregat (649€/m2) i el Vallès Occidental (634€/m2). La previsió de cara a la segona meitat de l'any és que es mantingui la tendència alcista en els preus de naus industrials en venda, encara que d'una manera moderada, com en el transcurs del primer semestre.\nMERCAT DE SOLARS INDUSTRIALS\nDemanda i disponibilitat\nLa demanda de solars per part d'inversors i promotors s'ha vist incrementada en els últims exercicis, especialment a ubicacions properes al Barcelonès a causa de l'auge de l'e-commerce i a la falta de naus logístiques. La seva disponibilitat, per contra, continua sent escassa, fet que està provocant un increment en els preus, que data des del 1S 2017. El sector logístic és el que està donant major sortida al sòl. Les principals operacions del 1S 2018 han tingut lloc principalment als 2 vallesos i el Baix Llobregat, concretament als municipis Sant Esteve de Ses Rovires, Mollet, Santa Perpètua de la Mogoda, Polinyà i Martorelles.\nEls preus de solars industrials han registrat lleugers increments al 1er semestre de 2018, amb variacions interanuals d'entre el 3,5% i el 5,5% en la majoria de les zones. Després de diversos semestres d'estabilitat, els preus de solars van iniciar una tendència a l'alça en el 2017, que mantindran al llarg del 2018, encara que d'una manera moderada. La previsió per a la segona meitat de l'any és que els preus continuïn a l'alça amb increments que no superaran el 7%. El Barcelonès és la comarca amb els preus de solars més elevats (325€/m²) a causa del desequilibri que presenta entre oferta i demanda. Li segueixen -pel mateix motiu- el Maresme i el Baix Llobregat, amb 235€/m² i 211€/m² respectivament.\nEls projectes de nova construcció, segons dades de la consultora, han liderat el mercat inmologístic al 1er semestre de l'any. Les favorables perspectives macroeconòmiques, les bones xifres de contractació i l’empenta de la demanda estan aportant seguretat als promotors, els qui estan iniciant projectes a risc i trobant a l'inquilí abans d'haver acabat el procés de construcció. Al llarg del 1S 2018 s'ha registrat al mercat logístic català una contractació de 238.000m², xifra molt positiva que va en línia amb el volum obtingut en el mateix període de 2017. A causa dels nous projectes que s'estan duent a terme, es preveu que la contractació del 2018 superi les xifres obtingudes en 2017, però no les de 2016, any en el qual Mango i Amazon van computar de manera excepcional més de 240.000m² conjuntament. La 2a Corona ha liderat els 6 primers mesos de l'any tant en superfície contractada (70%) com en nombre d'operacions tancades (60%). El sector logístic, en la seva cerca per una major rapidesa i eficiència en els lliuraments, està vivint canvis estructurals que afecten per complet al model de distribució i estan creant noves necessitats i tendències al mercat inmologístic i la distribució urbana. D'una banda, els operadors logístics estan requerint infraestructures situades a les intermediacions dels grans nuclis urbanístics per realitzar cross-docking. Per completar la cada vegada més complexa cadena de subministrament, a més, els grans operadors estan necessitant naus de grans superfícies properes a ports i aeroports. Un altre gran canvi que planteja l'auge de l'e-commerce és la distribució de les naus logístiques: davant la necessitat de grans superfícies per a magatzematge, s'estan començant a construir naus de més d'una planta. Entre les operacions més destacades del 1S 2018 en les quals Forcadell ha realitzat assessorament, destaca l'arrendament de Terranova CNC d'una nau logística d'obra nova de 5.700m² a Sta. Perpètua de Mogoda (2ª Corona) i el lloguer de CN Logística d'una nau de 7.400 m² a Parets del V (2ª Corona).\nSegons l'Informe de Mercat Industrial-Logístic de Forcadell del 1S 2018, el sector logístic continua oferint les rendibilitats més altes del sector terciari des del punt de vista de la inversió patrimonial, malgrat tenir les rendes més baixes per m². Comparant amb la resta d'Europa, la província de Barcelona presenta rendibilitats més altes que altres mercats europeus. Geogràficament, l'apetit inversor al 1S 2018 s'ha focalitzat a la província de Barcelona a 3 principals pols: la zona d'influència del Port de Barcelona, on es preveu que s'aconsegueixin les rendes del sector més altes de la província, la zona que dibuixa el pas de l'AP-7 als dos vallesos i el Baix Llobregat.\nForcadell destaca que, davant la falta de disponibilitat de naus i de sòl finalista, els principals actors del mercat d'inversió inmologística -fons d'inversió estrangers i socimis- estan començant a posar el focus en sòl per desenvolupar amb previsió d'un màxim de 3 anys per finalitzar la tramitació urbanística. Les naus obsoletes també han despertat l'interès dels inversors, els qui volen realitzar a elles projectes de nova construcció amb qualificació Triple A.\nEl ritme d'absorció de les noves promocions és tan elevat que la majoria de nous projectes –iniciats a risc- troben al futur inquilí abans d'haver finalitzat el procés de construcció. Del 1S 2018, destaquen les promocions que s'estan realitzant a Sant Esteve Sesrovires, Lliçà d'Amunt, Terrassa i Santa Perpètua de la Mogoda.\nEls fons internacionals que han protagonitzat les operacions més grans del 1S 2018 han estat Greenoak, Neinver, Segro, Logicor i Rockspring. Entre les operacions d'inversió més destaques del semestre, destaca la compra per part de Segro de l'antiga fàbrica de Bacardí situada a Mollet del Vallès per convertir el terreny de 67.000m² en un centre de distribució logística. També destaca l'adquisició de Colonial del portfoli de Axiare que inclou un parc d'11 centres logístics, repartits entre Madrid i Barcelona els quals sumen 406.000m².